Ramai
Ramai – indėnų tauta, gyvenanti rytų Nikaragvoje, Moskitų krante. Svarbiausia gyvenama vieta – Rama Kėjaus sala. Ramų kalba priklauso čibčų kalbų šeimai, bet dabar praktiškai išnykusi, nes dauguma ramų vartoja ispanų ir kreolų kalbas. Verčiasi daugiausia žvejyba, medžiokle, žemės ūkiu (bananai, kakava). Dauguma tikinčiųjų – krikščionys, priklausantys protestantiškai Moravijos bažnyčiai. XVII–XVIII a. miskitai ramams dovanojo Rama Kėjaus salą už jų pagalbą kovoje su kolonistais.